title: 2009/743/CE: Decizia Consiliului din 24 septembrie 2009 de numire a unui supleant italian în cadrul Comitetului Regiunilor

text:
               9.10.2009

               RO

               Jurnalul Oficial al Uniunii Europene

               L 265/38

      DECIZIA CONSILIULUI

   din 24 septembrie 2009
   de numire a unui supleant italian în cadrul Comitetului Regiunilor
   (2009/743/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului italian,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de supleant în cadrul Comitetului Regiunilor devine vacant ca urmare a încheierii mandatului domnului Flavio DELBONO,

         DECIDE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2010:
   doamna Maria Giuseppina MUZZARELLI, Vice Presidente della Regione Emilia Romagna.
   Articolul 2
   Prezenta decizie produce efecte de la data adoptării.

      Adoptată la Bruxelles, 24 septembrie 2009.

            Pentru Consiliu

            Președintele

         M. OLOFSSON

      (1)  JO L 56, 25.2.2006, p. 75.


title: Decizia Consiliului din 19 noiembrie 2004 de modificare a declarației Comunității Europene privind exercitarea competențelor și a dreptului de vot prezentată Comisiei Generale pentru Pescuit în Marea Mediterană

text:
Anunţ juridic important

|

32004D0815

Official Journal L 357 , 02/12/2004 P. 0030 - 0031 Official Journal L 153 , 07/06/2006 P. 0223 - 0224

		20041119Decizia Consiliuluidin 19 noiembrie 2004de modificare a declarației Comunității Europene privind exercitarea competențelor și a dreptului de vot prezentată Comisiei Generale pentru Pescuit în Marea Mediterană(2004/815/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37 coroborat cu articolul 300 alineatul (2) prima teză și cu articolul 300 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât:(1) Comunitatea Europeană este membru al Comisiei Generale pentru Pescuit în Marea Mediterană (CGPM). Atunci când a aderat la această organizație, aceasta a depus o declarație unică a Comunității privind exercitarea competențelor și a dreptului de vot [3].(2) La reuniunea sa care s-a desfășurat între 13 și 16 octombrie 1997, CGPM adoptă modificări ale acordului de stabilire a bugetului autonom.(3) Comunitatea a acceptat, prin decizia Consiliului din 17 iulie 2000, modificarea textului acordului de instituire a Comisiei Generale pentru Pescuit în Marea Mediterană în scopul stabilirii unui buget autonom pentru organizația menționată [4].(4) Modificările privind bugetul autonom au intrat în vigoare la 29 aprilie 2004.(5) Punerea în aplicare a unui buget autonom pentru CGPM presupune o contribuție financiară a Comunității la bugetul respectiv. Suma acestei contribuții necesită adaptarea declarației privind exercitarea competențelor și a dreptului de vot depuse în momentul aderării Comunității la CGPM,DECIDE:Articol unic(1) Comunitatea Europeană își modifică declarația unică privind exercitarea competențelor și a dreptului de vot, prezentată Comisiei Generale pentru Pescuit în Marea Mediterană în momentul aderării la această organizație. Această declarație este înlocuită, în conformitate cu articolul II alineatul (6) cu acordul privind instituirea Comisiei Generale pentru Pescuit în Marea Mediterană, prin declarația Comunității Europene privind exercitarea competențelor și a dreptului de vot inclusă la anexa la prezenta decizie.(2) Președintele Consiliului este autorizat să notifice declarația modificată a Comunității Europene directorului general al Organizației Națiunilor Unite pentru Alimentație și Agricultură.Adoptată la Bruxelles, 19 noiembrie 2004.Pentru ConsiliuPreședinteleJ. P. H. Donner[1] JO C 15, 20.1.1999, p. 13.[2] JO C 150, 28.5.1999, p. 153.[3] Decizia 98/416/CE a Consiliului din 16 iunie 1998 privind aderarea Comunității Europene la Comisia Generală pentru Pescuit în Marea Mediterană (JO L 190, 4.7.1998, p. 34).[4] JO L 197, 3.8.2000, p. 35.--------------------------------------------------20041119ANEXĂDeclarația unică a Comunității Europene privind exercitarea competențelor și a dreptului de vot în conformitate cu articolul II alineatul (6) din acordul de instituire a CGPMPrezenta declarație precizează competențele Comunității Europene și a statelor membre ale acesteia în problemele reglementate de acordul de instituire a CGPM.1. Competența exclusivă a Comunității EuropeneComunitatea Europeană are o competență exclusivă și exercită dreptul de vot pentru punctele de pe ordinea de zi care privesc gestionarea și conservarea resurselor marine vii.2. Competența statelor membreStatele membre ale Comunității Europene sunt competente și exercită dreptul de vot pentru punctele de pe ordinea de zi care privesc probleme de organizare (juridice și procedurale).3. Competență comună(a) Pentru punctele de pe ordinea de zi referitoare la statistici și acvacultură, competența se împarte între Comunitatea Europeană și statele sale membre. Comunitatea Europeană exercită dreptul de vot.(b) Pentru punctele de pe ordinea de zi referitoare la cercetare și la ajutorul pentru dezvoltare, competența se împarte între Comunitatea Europeană și statele sale membre. Statele membre exercită dreptul de vot.(c) Pentru punctele de pe ordinea de zi referitoare la examinarea rapoartelor și cooperarea cu alte organizații, competența se împarte între Comunitatea Europeană și statele sale membre, în conformitate cu aceleași principii de distribuire a competențelor precum cele stabilite în prezenta declarație.(d) Pentru punctele de pe ordinea de zi referitoare la probleme bugetare, competența se împarte între Comunitatea Europeană și statele sale membre. Comunitatea Europeană exercită dreptul de vot.Prezenta declarație înlocuiește declarația precedentă de la data de 1 decembrie 2004 și se aplică tuturor reuniunilor CGPM, cu condiția ca Comunitatea Europeană să nu facă o declarație specifică cu privire la o reuniune sau un punct de pe ordinea de zi, oricare ar fi acestea.Prezenta declarație va fi completată sau modificată în cazul în care se modifică domeniul de aplicare a competențelor împărțite între Comunitatea Europeană și statele sale membre.--------------------------------------------------


title: Decizia (PESC) 2017/1560 a Consiliului din 14 septembrie 2017 de modificare a Deciziei (PESC) 2016/1693 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea

text:
               15.9.2017

               RO

               Jurnalul Oficial al Uniunii Europene

               L 237/71

         DECIZIA (PESC) 2017/1560 A CONSILIULUI
   din 14 septembrie 2017
   de modificare a Deciziei (PESC) 2016/1693 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia (PESC) 2016/1693 a Consiliului din 20 septembrie 2016 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea și de abrogare a Poziției comune 2002/402/PESC (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 20 septembrie 2016, Consiliul a adoptat Decizia (PESC) 2016/1693.

               (2)

               Măsurile restrictive prevăzute la articolul 2 alineatul (2) și la articolul 3 alineatele (3) și (4) din Decizia (PESC) 2016/1693 se aplică până la 23 septembrie 2017. Pe baza unei revizuiri a deciziei respective, măsurile restrictive ar trebui prelungite până la 31 octombrie 2018.

               (3)

               Prin urmare, Decizia (PESC) 2016/1693 ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 6 alineatul (5) din Decizia (PESC) 2016/1693 se înlocuiește cu următorul text:

      „(5)   Măsurile menționate la articolul 2 alineatul (2) și la articolul 3 alineatele (3) și (4) se aplică până la 31 octombrie 2018.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 14 septembrie 2017.

            Pentru Consiliu

            Președintele

         A. ANVELT

      (1)  JO L 255, 21.9.2016, p. 25.


title: 2011/21/UE: Decizia Băncii Centrale Europene din 13 decembrie 2010 privind vărsarea de către băncile centrale naționale ale statelor membre a căror monedă este euro a sumei cu care a fost majorat capitalul Băncii Centrale Europene (BCE/2010/27)

text:
               15.1.2011

               RO

               Jurnalul Oficial al Uniunii Europene

               L 11/54

         DECIZIA BĂNCII CENTRALE EUROPENE
   din 13 decembrie 2010
   privind vărsarea de către băncile centrale naționale ale statelor membre a căror monedă este euro a sumei cu care a fost majorat capitalul Băncii Centrale Europene
   (BCE/2010/27)
   (2011/21/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”), în special articolul 28.3,
   întrucât:

               (1)

               Decizia BCE/2008/24 din 12 decembrie 2008 de stabilire a măsurilor necesare pentru vărsarea capitalului Băncii Centrale Europene de către băncile centrale naționale participante (1) a stabilit modalitățile și măsura în care băncile centrale naționale (BCN) ale statelor membre a căror monedă este euro aveau obligația de a vărsa capitalul Băncii Centrale Europene (BCE) la 1 ianuarie 2009.

               (2)

               Conform articolului 1 din Decizia BCE/2010/26 din 13 decembrie 2010 privind majorarea capitalului Băncii Centrale Europene (2), de la 29 decembrie 2010 capitalul BCE a fost majorat cu 5 000 milioane EUR de la 5 760 652 402,58 EUR la 10 760 652 402,58 EUR.

               (3)

               Decizia BCE/2008/23 din 12 decembrie 2008 privind cotele procentuale ale băncilor centrale naționale în grila de repartiție pentru subscrierea la capitalul Băncii Centrale Europene (3) prevede grila de repartiție pentru subscrierea la capitalul BCE în conformitate cu articolul 29.3 din Statutul SEBC și stabilește cu aplicare de la 1 ianuarie 2009 noile ponderi atribuite fiecărei BCN în grila de repartiție pentru capital (denumite în continuare „ponderi în grila de repartiție pentru capital”).

               (4)

               Conform articolului 28.3 din Statutul SEBC, Consiliul guvernatorilor, hotărând cu majoritatea calificată menționată la articolul 10.3 din Statutul SEBC, are competența de a stabili cuantumul și modalitățile de vărsare a capitalului.

               (5)

               Conform articolului 1 din Decizia 2010/416/UE a Consiliului din 13 iulie 2010 în temeiul articolului 140 alineatul (2) din tratat privind adoptarea de către Estonia a monedei euro la 1 ianuarie 2011 (4), Estonia îndeplinește condițiile necesare pentru adoptarea monedei euro, iar derogarea care i-a fost acordată în temeiul articolului 4 din Actul de aderare din 2003 (5) se abrogă începând cu 1 ianuarie 2011.

               (6)

               Conform Deciziei BCE/2010/34 din 31 decembrie 2010 privind vărsarea capitalului, transferul activelor din rezervele valutare și contribuțiile la rezervele și provizioanele Băncii Centrale Europene din partea Eesti Pank (6), Eesti Pank are obligația de a vărsa partea restantă din contribuția sa la capitalul BCE începând de la 1 ianuarie 2011, având în vedere majorarea capitalului BCE aplicabilă de la 29 decembrie 2010 și forma în care trebuie vărsat capitalul,

         ADOPTĂ PREZENTA DECIZIE:
   Articolul 1
   Valoarea și forma capitalului subscris și vărsat
   (1)   Ținând cont de ponderile în grila de repartiție pentru capital stabilite la articolul 2 din Decizia BCE/2008/23 și de majorarea capitalului BCE în conformitate cu articolul 1 din Decizia BCE/2010/26, fiecărei BCN îi revine valoarea capitalului subscris total indicată în dreptul denumirii sale din următorul tabel:

               BCN

               EUR

               Nationale Bank van België/Banque Nationale de Belgique

               261 010 384,68

               Deutsche Bundesbank

               2 037 777 027,43

               Banc Ceannais na hÉireann/Central Bank of Ireland

               119 518 566,24

               Bank of Greece

               211 436 059,06

               Banco de España

               893 564 575,51

               Banque de France

               1 530 293 899,48

               Banca d’Italia

               1 344 715 688,14

               Central Bank of Cyprus

               14 731 333,14

               Banque centrale du Luxemburg

               18 798 859,75

               Bank Ċentrali ta’ Malta/Central Bank of Malta

               6 800 732,32

               De Nederlandsche Bank

               429 156 339,12

               Österreichische Nationalbank

               208 939 587,70

               Banco de Portugal

               188 354 459,65

               Banka Slovenije

               35 381 025,10

               Národná banka Slovenska

               74 614 363,76

               Suomen Pankki

               134 927 820,48

         (2)   Fiecare BCN varsă suma adițională indicată în dreptul denumirii sale din următorul tabel:

               BCN

               EUR

               Nationale Bank van België/Banque Nationale de Belgique

               121 280 000

               Deutsche Bundesbank

               946 865 000

               Banc Ceannais na hÉireann/Central Bank of Ireland

               55 535 000

               Bank of Greece

               98 245 000

               Banco de España

               415 200 000

               Banque de France

               711 060 000

               Banca d’Italia

               624 830 000

               Central Bank of Cyprus

               6 845 000

               Banque centrale du Luxemburg

               8 735 000

               Bank Ċentrali ta’ Malta/Central Bank of Malta

               3 160 000

               De Nederlandsche Bank

               199 410 000

               Österreichische Nationalbank

               97 085 000

               Banco de Portugal

               87 520 000

               Banka Slovenije

               16 440 000

               Národná banka Slovenska

               34 670 000

               Suomen Pankki

               62 695 000

         (3)   BCN plătesc BCE sumele prevăzute la alineatul (2) prin intermediul unui transfer separat prin sistemul transeuropean automat de transfer rapid cu decontare pe bază brută în timp real (TARGET2).
   (4)   Fiecare BCN varsă cota sa majorată la capitalul BCE în trei tranșe anuale egale. Prima tranșă este plătită la 29 decembrie 2010, iar următoarele tranșe sunt plătite cu două zile lucrătoare înainte de ultima zi de operare a TARGET2 din următorii doi ani.
   Articolul 2
   Intrarea în vigoare
   Prezenta decizie intră în vigoare la 29 decembrie 2010.

      Adoptată la Frankfurt pe Main, 13 decembrie 2010.

            Președintele BCE

         Jean-Claude TRICHET

      (1)  JO L 21, 24.1.2009, p. 69.

      (2)  A se vedea pagina 53 din prezentul Jurnalul Oficial.

      (3)  JO L 21, 24.1.2009, p. 66.

      (4)  JO L 196, 28.7.2010, p. 24.

      (5)  Act privind condițiile de aderare a Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace și adaptările tratatelor care stau la baza Uniunii Europene (JO L 236, 23.9.2003, p. 33).

      (6)  A se vedea pagina 58 din prezentul Jurnalul Oficial.


title: 2011/814/PESC: Decizia EUTM Somalia/2/2011 a Comitetului politic și de securitate din 6 decembrie 2011 privind instituirea Comitetului contribuitorilor la misiunea militară a Uniunii Europene în vederea instruirii forțelor de securitate somaleze (EUTM Somalia)

text:
               7.12.2011

               RO

               Jurnalul Oficial al Uniunii Europene

               L 324/34

         DECIZIA EUTM SOMALIA/2/2011 A COMITETULUI POLITIC ȘI DE SECURITATE
   din 6 decembrie 2011
   privind instituirea Comitetului contribuitorilor la misiunea militară a Uniunii Europene în vederea instruirii forțelor de securitate somaleze (EUTM Somalia)
   (2011/814/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (EUTM Somalia) (1), în special articolul 8 alineatul (5),
   întrucât:

               (1)

               În temeiul articolului 8 alineatul (5) din Decizia 2010/96/PESC a Consiliului, Consiliul a autorizat Comitetul politic și de securitate (COPS) să adopte decizii relevante privind instituirea unui comitet al contribuitorilor (CoC) pentru EUTM Somalia.

               (2)

               Concluziile Consiliului European de la Nisa, din 7, 8 și 9 decembrie 2000, precum și cele de la Bruxelles, din 24 și 25 octombrie 2002, au stabilit mecanismele pentru participarea statelor terțe la operațiile de gestionare a crizelor și pentru instituirea unui CoC.

               (3)

               CoC va juca un rol esențial în gestionarea curentă a EUTM Somalia. Acesta va reprezenta principalul forum în cadrul căruia statele contribuitoare abordează împreună aspecte legate de utilizarea forțelor lor în cadrul misiunii. COPS, care exercită controlul politic și conducerea strategică a misiunii, va ține seama de punctele de vedere exprimate de CoC.

               (4)

               În conformitate cu articolele 4 și 5 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în domeniul apărării. Danemarca nu participă la punerea în aplicare a prezentei decizii și nu participă, prin urmare, la finanțarea EUTM Somalia,

         ADOPTĂ PREZENTA DECIZIE:
   Articolul 1
   Instituire și mandat
   Prin prezenta se instituie un Comitet al contribuitorilor (CoC) la misiunea militară a Uniunii Europene în vederea instruirii forțelor de securitate somaleze (EUTM Somalia). Mandatul acestuia este prevăzut de Concluziile Consiliului European de la Nisa din 7, 8 și 9 decembrie 2000, precum și de cele de la Bruxelles din 24 și 25 octombrie 2002.
   Articolul 2
   Componență
   (1)   CoC este format din următorii membri:

               —

               reprezentanți ai tuturor statelor membre;

               —

               reprezentanți ai statelor terțe care participă la misiune și aduc contribuții militare importante, în conformitate cu anexa.

         (2)   Comandantul misiunii UE sau reprezentantul acestuia, directorul general al Statului Major al Uniunii Europene, sau reprezentantul acestuia, precum și reprezentanții Comisiei participă la reuniunile CoC.
   (3)   Persoane terțe pot fi invitate, după caz, să asiste la părțile relevante ale dezbaterii.
   Articolul 3
   Președinția
   CoC este prezidat de Înaltul Reprezentant al Uniunii pentru afaceri externe și politica de securitate sau de reprezentantul acestuia, în strânsă consultare cu președintele Comitetului militar al Uniunii Europene (PCMUE) sau cu reprezentantul acestuia.
   Articolul 4
   Reuniuni
   (1)   CoC este convocat periodic de către președinte. Atunci când împrejurările impun aceasta, pot fi convocate reuniuni de urgență la inițiativa președintelui sau la cererea unui membru.
   (2)   Președintele distribuie, în prealabil, o ordine de zi provizorie și documente referitoare la reuniune. După fiecare reuniune, se distribuie un rezumat al acesteia.
   Articolul 5
   Procedura
   (1)   Sub rezerva alineatului (3) și fără a aduce atingere competențelor COPS și responsabilităților care revin comandantului misiunii UE:

               —

               pentru adoptarea de către CoC a unor decizii privind gestionarea curentă a misiunii este necesară unanimitatea reprezentanților statelor care contribuie la misiune;

               —

               pentru formularea de către CoC a unor recomandări privind eventuale adaptări ale planificării operaționale, inclusiv privind o eventuală adaptare a obiectivelor, este necesară unanimitatea membrilor CoC.

         Abținerea unui membru nu împiedică întrunirea unanimității.
   (2)   Președintele constată prezența majorității reprezentanților statelor care au dreptul să participe la deliberări.
   (3)   Toate aspectele procedurale se soluționează cu majoritatea simplă a membrilor prezenți la reuniune.
   (4)   Danemarca nu participă la adoptarea niciunei decizii a CoC.
   Articolul 6
   Confidențialitate
   (1)   În conformitate cu Decizia 2011/292/UE a Consiliului din 31 martie 2011 privind regulile de securitate pentru protecția informațiilor UE clasificate (2), reuniunilor și procedurilor din cadrul CoC li se aplică regulile de securitate al Consiliului. În special, reprezentanții din cadrul CoC trebuie să dețină autorizații de securitate adecvate.
   (2)   Deliberările CoC intră sub incidența obligației de păstrare a secretului profesional, cu excepția cazurilor în care CoC, în unanimitate, decide contrariul.
   Articolul 7
   Intrarea în vigoare
   Prezenta decizie intră în vigoare la data adoptării sale.

      Adoptată la Bruxelles, 6 decembrie 2011.

            Pentru Comitetul politic și de securitate

            Președintele

         O. SKOOG

      (1)  JO L 44, 19.2.2010, p. 16.

      (2)  JO L 141, 27.5.2011, p. 17.

      ANEXĂ

         Lista statelor terțe menționate la articolul 2 alineatul (1) cea de a doua liniuță

                  —

                  Serbia


title: 2013/100/UE: Decizia Consiliului din 10 mai 2012 privind semnarea, în numele Uniunii, și aplicarea cu titlu provizoriu a Acordului între Uniunea Europeană și Guvernul Republicii Democratice Socialiste Sri Lanka referitor la anumite aspecte ale serviciilor aeriene

text:
               22.2.2013

               RO

               Jurnalul Oficial al Uniunii Europene

               L 49/1

      DECIZIA CONSILIULUI

   din 10 mai 2012
   privind semnarea, în numele Uniunii, și aplicarea cu titlu provizoriu a Acordului între Uniunea Europeană și Guvernul Republicii Democratice Socialiste Sri Lanka referitor la anumite aspecte ale serviciilor aeriene
   (2013/100/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Prin decizia din 5 iunie 2003, Consiliul a autorizat Comisia să deschidă negocieri cu țările terțe în vederea înlocuirii anumitor dispoziții din acordurile bilaterale existente cu un acord la nivelul Uniunii.

               (2)

               Comisia a negociat, în numele Uniunii, un acord cu Guvernul Republicii Democratice Socialiste Sri Lanka referitor la anumite aspecte ale serviciilor aeriene („acordul”) în conformitate cu mecanismele și directivele din anexa la decizia Consiliului din 5 iunie 2003.

               (3)

               Acordul ar trebui semnat și aplicat cu titlu provizoriu până la încheierea procedurilor necesare încheierii sale,

         ADOPTĂ PREZENTA DECIZIE:
   Articolul 1
   Se autorizează, în numele Uniunii, semnarea Acordului între Uniunea Europeană și Guvernul Republicii Democratice Socialiste Sri Lanka referitor la anumite aspecte ale serviciilor aeriene, sub rezerva încheierii acordului menționat.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Până la intrarea sa în vigoare, acordul se aplică cu titlu provizoriu, în conformitate cu articolul 7 alineatul (2) din acord, de la data semnării sale (1).
   Articolul 4
   Prezenta decizie intră în vigoare la data adoptării.

      Adoptată la Bruxelles, 10 mai 2012.

            Pentru Consiliu

            Președintele

         U. ELBÆK

      (1)  Data semnării acordului se va publica în Jurnalul Oficial al Uniunii Europene de către Secretariatului General al Consiliului.

         ACORD

      între Uniunea Europeană și Guvernul Republicii Democratice Socialiste Sri Lanka referitor la anumite aspecte ale serviciilor aeriene
      UNIUNEA EUROPEANĂ,
      (denumită în continuare „Uniunea”),
      pe de o parte, și
      GUVERNUL REPUBLICII DEMOCRATICE SOCIALISTE SRI LANKA,
      (denumită în continuare „Sri Lanka”),
      pe de altă parte,
      (denumite în continuare „părțile”),
      CONSTATÂND că au fost încheiate acorduri bilaterale privind serviciile aeriene între mai multe state membre ale Uniunii și Sri Lanka,
      RECUNOSCÂND faptul că anumite dispoziții din acordurile bilaterale privind serviciile aeriene dintre statele membre ale Uniunii și Sri Lanka care contravin legislației Uniunii trebuie să devină conforme cu aceasta în vederea stabilirii unui temei juridic solid pentru serviciile aeriene dintre Uniune și Sri Lanka, precum și pentru a păstra continuitatea respectivelor servicii aeriene,
      CONSTATÂND că Uniunea are competență exclusivă în ceea ce privește mai multe aspecte care pot fi reglementate prin acorduri bilaterale privind serviciile aeriene între statele membre ale Uniunii și țări terțe,
      CONSTATÂND că, în temeiul legislației Uniunii, transportatorii aerieni comunitari stabiliți într-un stat membru au drept de acces nediscriminatoriu la rutele aeriene dintre statele membre ale Uniunii și țări terțe,
      AVÂND ÎN VEDERE acordurile dintre Uniune și anumite țări terțe care prevăd, pentru resortisanții țărilor terțe respective (țări enumerate în anexa 3), posibilitatea de a deveni proprietari ai unor transportatori aerieni care dețin licențe acordate în conformitate cu legislația Uniunii,
      CONSTATÂND că, în temeiul legislației Uniunii, transportatorii aerieni nu pot, în principiu, să încheie acorduri care ar putea afecta schimburile comerciale dintre statele membre ale Uniunii și care au drept obiect sau efect împiedicarea, restricționarea sau denaturarea concurenței,
      RECUNOSCÂND că dispozițiile acordurilor bilaterale privind serviciile aeriene încheiate între statele membre ale Uniunii și Sri Lanka, care (i) impun sau favorizează adoptarea unor acorduri între întreprinderi, a unor decizii luate de asociații ale întreprinderilor sau a unor practici concertate care împiedică, denaturează sau restricționează concurența dintre transportatorii aerieni pe rutele relevante; sau (ii) întăresc efectele unor astfel de acorduri, decizii sau practici concertate; sau (iii) deleagă transportatorilor aerieni sau altor operatori economici privați responsabilitatea de a lua măsuri care împiedică, denaturează sau restricționează concurența dintre transportatorii aerieni pe rutele relevante, ar putea face ineficientă aplicarea regulilor de concurență aplicabile întreprinderilor,
      RECUNOSCÂND că, atunci când un stat membru a desemnat un transportator aerian al cărui control reglementar legat de supravegherea în domeniul siguranței este efectuat și menținut de un alt stat membru, drepturile Sri Lanka în temeiul dispozițiilor privind siguranța ale acordului dintre statul membru care a desemnat transportatorul aerian și Sri Lanka ar trebui să se aplice în mod identic în ceea ce privește celălalt stat membru,
      CONSTATÂND că acordurile bilaterale privind serviciile aeriene enumerate în anexa I se bazează pe principul general conform căruia companiile aeriene desemnate ale părților trebuie să beneficieze de șanse egale și echitabile de a exploata serviciile convenite pe rutele specificate,
      CONSTATÂND că obiectivul acestui acord nu este de a mări volumul total al traficului aerian dintre Uniune și Sri Lanka, de a afecta echilibrul dintre transportatorii aerieni comunitari și cei din Sri Lanka sau de a negocia modificări ale dispozițiilor referitoare la drepturile de trafic din acordurile bilaterale existente privind serviciile aeriene,
      CONVIN DUPĂ CUM URMEAZĂ:
      Articolul 1
      Dispoziții generale
      (1)   În sensul prezentului acord, prin „state membre” se înțelege statele membre ale Uniunii Europene, iar prin „tratate UE” se înțelege Tratatul privind Uniunea Europeană și Tratatul privind funcționarea Uniunii Europene.
      (2)   În acordurile enumerate în anexa 1, trimiterile la resortisanții statului membru care este parte la acordul respectiv se interpretează ca trimiteri la resortisanții statelor membre.
      (3)   În acordurile enumerate în anexa 1, trimiterile la transportatorii aerieni sau la companiile aeriene ale statului membru care este parte la acordul respectiv se interpretează ca trimiteri la transportatorii aerieni sau la companiile aeriene desemnate de statul membru respectiv.
      (4)   Acordarea de drepturi de trafic va continua să se realizeze prin intermediul acordurilor bilaterale.
      Articolul 2
      Desemnarea de către un stat membru
      (1)   Dispozițiile alineatelor (2) și (3) ale prezentului articol înlocuiesc dispozițiile corespondente ale articolelor enumerate în anexa 2 literele (a) și, respectiv, (b) în ceea ce privește desemnarea unui transportator aerian de către statul membru în cauză, autorizațiile și permisele acordate acestuia de către Sri Lanka și refuzul, revocarea, suspendarea sau limitarea autorizațiilor sau a permiselor transportatorului aerian.
      (2)   De îndată ce primește o desemnare de la un stat membru, Sri Lanka acordă autorizațiile și permisele corespunzătoare într-un termen procedural minim, cu condiția ca:

                  (a)

                  transportatorul aerian să fie stabilit, în temeiul tratatelor UE, pe teritoriul statului membru care a efectuat desemnarea și să dețină o licență de operare valabilă în conformitate cu legislația Uniunii; și

                  (b)

                  statul membru care a eliberat certificatul de operator aerian să efectueze și să mențină un control reglementar efectiv al transportatorului aerian, iar autoritatea aeronautică competentă să fie identificată în mod clar în desemnare; precum și

                  (c)

                  transportatorul aerian să fie deținut, în mod direct sau prin intermediul unui acționariat majoritar, și să fie controlat efectiv de state membre și/sau de resortisanți ai statelor membre și/sau de alte state enumerate în anexa 3 și/sau de resortisanți ai acestor alte state și să se afle în permanență sub controlul respectivului stat și/sau al respectivilor resortisanți.

            (3)   Sri Lanka poate refuza, revoca, suspenda sau limita autorizațiile sau permisele unui transportator aerian desemnat de un stat membru dacă:

                  (a)

                  transportatorul aerian nu este stabilit, în temeiul tratatelor UE, pe teritoriul statului membru care a efectuat desemnarea sau nu deține o licență de operare valabilă în conformitate cu legislația Uniunii; sau

                  (b)

                  statul membru care a eliberat certificatul de transportator aerian nu efectuează sau nu menține un control reglementar efectiv al transportatorului aerian sau autoritatea aeronautică competentă nu este identificată în mod clar în desemnare; sau

                  (c)

                  transportatorul aerian nu este deținut, în mod direct sau prin intermediul unui acționariat majoritar, sau nu este controlat efectiv de state membre și/sau de resortisanți ai statelor membre și/sau de alte state enumerate la anexa 3 și/sau de resortisanți ai acestor alte state; sau

                  (d)

                  transportatorul aerian este deja autorizat să opereze în temeiul unui acord bilateral între Sri Lanka și un alt stat membru și prin exercitarea drepturilor de trafic în temeiul prezentului acord pe o rută care cuprinde un punct din acel alt stat membru ar eluda restricțiile privind drepturile de trafic impuse de celălalt acord; sau

                  (e)

                  transportatorul aerian desemnat deține un certificat de transportator aerian eliberat de un stat membru cu care Sri Lanka nu a semnat un acord bilateral privind serviciile aeriene, iar statul membru respectiv a refuzat să acorde drepturi de trafic pentru Sri Lanka.

            În exercitarea drepturilor sale în temeiul prezentului alineat, Sri Lanka nu discriminează transportatorii aerieni comunitari pe motive de naționalitate.
      Articolul 3
      Siguranță
      (1)   Dispozițiile alineatului (2) al prezentului articol completează dispozițiile corespondente din articolele enumerate în anexa 2 litera (c).
      (2)   Atunci când un stat membru a desemnat un transportator aerian al cărui control reglementar este efectuat și menținut de un alt stat membru, drepturile Sri Lanka în temeiul dispozițiilor privind siguranța ale acordului dintre statul membru care a desemnat transportatorul aerian și Sri Lanka se aplică în mod identic în ceea ce privește adoptarea, exercitarea sau menținerea standardelor de siguranță de către celălalt stat membru și în ceea ce privește autorizația de operare a transportatorului aerian respectiv.
      Articolul 4
      Compatibilitatea cu regulile de concurență
      (1)   Prin derogare de la orice alte dispoziții contrare, nicio dispoziție din oricare dintre acordurile enumerate în anexa 1 nu trebuie: (i) să impună sau să favorizeze adoptarea de acorduri între întreprinderi, decizii ale asociațiilor de întreprinderi sau practici concertate care împiedică sau denaturează concurența; sau (ii) să întărească efectele unor astfel de acorduri, decizii sau practici concertate; sau (iii) să delege unor operatori economici privați responsabilitatea de a lua măsuri care împiedică, denaturează sau restricționează concurența.
      (2)   Dispozițiile acordurilor enumerate în anexa 1 care sunt incompatibile cu alineatul (1) al prezentului articol nu se aplică.
      Articolul 5
      Anexe la acord
      Anexele la prezentul acord fac parte integrantă din acesta.
      Articolul 6
      Examinare, revizuire sau modificare
      Părțile pot, în orice moment, să examineze, să revizuiască sau să modifice de comun acord prezentul acord.
      Articolul 7
      Intrarea în vigoare și aplicarea cu titlu provizoriu
      (1)   Prezentul acord intră în vigoare la data la care părțile și-au notificat reciproc, în scris, îndeplinirea procedurilor lor interne necesare în acest scop.
      (2)   Prin derogare de la alineatul (1), părțile convin să aplice prezentul acord cu titlu provizoriu de la data semnării sale până la intrarea sa în vigoare.
      (3)   Prezentul acord se aplică tuturor acordurilor și înțelegerilor enumerate în anexa 1, inclusiv celor care, la data semnării prezentului acord, nu au intrat încă în vigoare și nu sunt aplicate cu titlu provizoriu.
      Articolul 8
      Denunțarea
      (1)   Denunțarea unuia dintre acordurile enumerate în anexa 1 conduce la denunțarea simultană a tuturor dispozițiilor prezentului acord care se referă la respectivul acord menționat în anexa 1.
      (2)   Denunțarea tuturor acordurilor enumerate în anexa 1 conduce la denunțarea simultană a prezentului acord.

         DREPT PENTRU CARE subsemnații, autorizați în mod corespunzător, semnează prezentul acord.
         Adoptat în dublu exemplar, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă, suedeză și singaleză, toate textele fiind în mod egal autentice.
         Съставено в Брюксел на двадесет и седми септември две хиляди и дванадесета година.
         Hecho en Bruselas, el veintisiete de septiembre de dos mil doce.
         V Bruselu dne dvacátého sedmého září dva tisíce dvanáct.
         Udfærdiget i Bruxelles den syvogtyvende september to tusind og tolv.
         Geschehen zu Brüssel am siebenundzwanzigsten September zweitausendzwölf.
         Kahe tuhande kaheteistkümnenda aasta septembrikuu kahekümne seitsmendal päeval Brüsselis.
         Έγινε στις Βρυξέλλες, στις είκοσι εφτά Σεπτεμβρίου δύο χιλιάδες δώδεκα.
         Done at Brussels on the twenty-seventh day of September in the year two thousand and twelve.
         Fait à Bruxelles, le vingt-sept septembre deux mille douze.
         Fatto a Bruxelles, addì ventisette settembre duemiladodici.
         Briselē, divi tūkstoši divpadsmitā gada divdesmit septītajā septembrī.
         Priimta du tūkstančiai dvyliktų metų rugsėjo dvidešimt septintą dieną Briuselyje.
         Kelt Brüsszelben, a kétezer-tizenkettedik év szeptember havának huszonhetedik napján.
         Magħmul fi Brussell, fis-sebgħa u għoxrin jum ta’ Settembru tas-sena elfejn u tnax.
         Gedaan te Brussel, de zevenentwintigste september tweeduizend twaalf.
         Sporządzono w Brukseli dnia dwudziestego siódmego września roku dwa tysiące dwunastego.
         Feito em Bruxelas, em vinte e sete de setembro de dois mil e doze.
         Întocmit la Bruxelles la douăzeci și șapte septembrie două mii doisprezece.
         V Bruseli dvadsiateho siedmeho septembra dvetisícdvanásť.
         V Bruslju, dne sedemindvajsetega septembra leta dva tisoč dvanajst.
         Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattakaksitoista.
         Som skedde i Bryssel den tjugosjunde september tjugohundratolv.

            За Европейския сьюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Правителството на Демократична социалистическа република Шри Ланка
            Por el Gobierno de la República Socialista Democrática de Sri Lanka
            Za vládu Srílanské demokratické socialistické republiky
            For Den Demokratiske Socialistiske Republik Sri Lankas regering
            Für die Regierung der Demokratischen Sozialistischen Republik Sri Lanka
            Sri Lanka Demokraatliku Sotsialistliku Vabariigi valitsuse nimel
            Για την Κυβέρνηση της Λαϊκής Σοσιαλιστικής Δημοκρατίας της Σρι Λάνκα
            For the Government of the Democratic Socialist Republic of Sri Lanka
            Pour le Gouvernement de la République Socialiste Démocratique de Sri Lanka
            Per il governo della Repubblica democratica socialista di Sri Lanka
            Šrilankas Demokrātiskās Sociālistiskās Republikas valdības vārdā –
            Šri Lankos Demokratinės Socialistinės Respublikos Vyriausybės vardu
            A Srí Lanka Demokratikus Szocialista Köztársaság kormánya részéről
            Għall-Gvern tar-Repubblika Demokratika Soċjalista tas-Sri Lanka
            Voor de regering van de Democratische Socialistische Republiek Sri Lanka
            W imieniu Rządu Demokratyczno-Socjalistycznej Republiki Sri Lanki
            Pelo Governo da República Democrática Socialista do Sri Lanca
            Pentru Guvernul Republicii Democratice Socialiste Sri Lanka
            Za vládu Srílanskej demokratickej socialistickej republiky
            Za vlado Demokratične socialistične republike Šrilanke
            Sri Lankan demokraattisen sosialistisen tasavallan hallituksen puolesta
            För demokratiska socialistiska republiken Sri Lankas regering

         ANEXA 1

            LISTA ACORDURILOR MENȚIONATE LA ARTICOLUL 1 DIN PREZENTUL ACORD

         Acorduri privind serviciile aeriene și alte înțelegeri încheiate între Sri Lanka și statele membre, cu modificările sau amendamentele ulterioare, care, la data semnării prezentului acord, erau încheiate, semnate sau parafate:

                     —

                     Acordul privind transportul aerian dintre Guvernul Federal al Austriei și Republica Sri Lanka semnat la Colombo la 15 februarie 1978, denumit în continuare „Acordul Sri Lanka-Austria” în anexa 2;

                     —

                     Acordul privind transportul aerian dintre Guvernul Regatului Belgiei și Guvernul Republicii Democratice Socialiste Sri Lanka semnat la Bruxelles la 15 decembrie 1998, denumit în continuare „Acordul Sri Lanka-Belgia” în anexa 2;

                     —

                     Acordul dintre Guvernul Republicii Populare Bulgaria și Guvernul Ceylon privind serviciile aeriene între și dincolo de teritoriile acestora semnat la Colombo la 27 noiembrie 1970, denumit în continuare „Acordul Sri Lanka-Bulgaria” în anexa 2;

                     —

                     Acordul privind transportul aerian dintre Guvernul Republicii Cipru și Guvernul Republicii Democratice Socialiste Sri Lanka parafat la Colombo la 15 noiembrie 2002, denumit în continuare „Acordul Sri Lanka-Cipru” în anexa 2;

                     —

                     Acordul privind serviciile aeriene dintre Guvernul Republicii Cehe și Guvernul Republicii Democratice Socialiste Sri Lanka semnat la Praga la 20 aprilie 2004, denumit în continuare „Acordul Sri Lanka-Republica Cehă” în anexa 2;

                     —

                     Acordul privind serviciile aeriene dintre Guvernul Danemarcei și Guvernul Ceylon semnat la Colombo la 29 mai 1959, denumit în continuare „Acordul Sri Lanka-Danemarca” în anexa 2;

                     —

                     Acordul privind transportul aerian dintre Republica Franceză și Ceylon semnat la Colombo la 18 aprilie 1966, denumit în continuare „Acordul Sri Lanka-Franța” în anexa 2;

                     —

                     Acordul privind transportul aerian dintre Republica Federală Germania și Republica Sri Lanka semnat la Colombo la 24 iulie 1973, denumit în continuare „Acordul Sri Lanka-Germania” în anexa 2;

                     —

                     Acordul privind transportul aerian dintre Guvernul Republicii Elene și Guvernul Republicii Democratice Socialiste Sri Lanka parafat la Atena la 5 noiembrie 2002, denumit în continuare „Acordul Sri Lanka-Grecia” în anexa 2;

                     —

                     Acordul privind serviciile aeriene dintre Guvernul Republicii Italiene și Guvernul Ceylon semnat la Colombo la 1 iunie 1959, denumit în continuare „Acordul Sri Lanka-Italia” în anexa 2;

                     —

                     Acordul dintre Guvernul Regatului Țărilor de Jos și Guvernul Ceylon privind serviciile aeriene între și dincolo de teritoriile acestora semnat la Colombo la 14 septembrie 1953, denumit în continuare „Acordul Sri Lanka-Țările de Jos” în anexa 2;

                     —

                     Acordul dintre Guvernul Republicii Populare Polone și Guvernul Republicii Democratice Socialiste Sri Lanka privind serviciile aeriene între și dincolo de teritoriile acestora semnat la Colombo la 26 ianuarie 1982, denumit în continuare „Acordul Sri Lanka-Polonia” în anexa 2;

                     —

                     Acordul privind serviciile aeriene dintre Guvernul Suediei și Guvernul Ceylon semnat la Colombo la 29 mai 1959, denumit în continuare „Acordul Sri Lanka-Suedia” în anexa 2;

                     —

                     Acordul privind serviciile aeriene dintre Guvernul Regatului Unit al Marii Britanii și Irlandei de Nord și Guvernul Republicii Democratice Socialiste Sri Lanka semnat la Colombo la 22 aprilie 1998, denumit în continuare „Acordul Sri Lanka-Regatul Unit” în anexa 2.

         ANEXA 2

            LISTA ARTICOLELOR DIN ACORDURILE ENUMERATE ÎN ANEXA 1 ȘI MENȚIONATE LA ARTICOLELE 2-4 DIN PREZENTUL ACORD

                     (a)

                     Desemnarea de către un stat membru:

                                 —

                                 articolul 3 din Acordul Sri Lanka-Austria;

                                 —

                                 articolul 3 din Acordul Sri Lanka-Belgia;

                                 —

                                 articolul 4 din Acordul Sri Lanka-Cipru;

                                 —

                                 articolul 3 din Acordul Sri Lanka-Republica Cehă;

                                 —

                                 articolul 2 din Acordul Sri Lanka-Danemarca;

                                 —

                                 articolul 3 din Acordul Sri Lanka-Franța;

                                 —

                                 articolul 3 alineatul (4) din Acordul Sri Lanka-Germania;

                                 —

                                 articolul 3 din Acordul Sri Lanka-Grecia;

                                 —

                                 articolul 4 alineatele (1)-(3) din Acordul Sri Lanka-Italia;

                                 —

                                 articolul 2 din Acordul Sri Lanka-Țările de Jos;

                                 —

                                 articolul 3 din Acordul Sri Lanka-Polonia;

                                 —

                                 articolul 2 din Acordul Sri Lanka-Suedia;

                                 —

                                 articolul 4 din Acordul Sri Lanka-Regatul Unit.

                     (b)

                     Refuzul, revocarea, suspendarea sau limitarea autorizațiilor sau a permiselor:

                                 —

                                 articolul 4 din Acordul Sri Lanka-Austria;

                                 —

                                 articolul 5 din Acordul Sri Lanka-Belgia;

                                 —

                                 articolul 3 alineatul (4) din Acordul Sri Lanka-Bulgaria;

                                 —

                                 articolul 5 din Acordul Sri Lanka-Cipru;

                                 —

                                 articolul 4 din Acordul Sri Lanka-Republica Cehă;

                                 —

                                 articolul 6 din Acordul Sri Lanka-Danemarca;

                                 —

                                 articolul 3 alineatul (4) și articolul 4 din Acordul Sri Lanka-Franța;

                                 —

                                 articolul 4 alineatul (1) din Acordul Sri Lanka-Germania;

                                 —

                                 articolul 4 din Acordul Sri Lanka-Grecia;

                                 —

                                 articolul 4 alineatele (4)-(6) din Acordul Sri Lanka-Italia;

                                 —

                                 articolul 3 din Acordul Sri Lanka-Țările de Jos;

                                 —

                                 articolul 6 din Acordul Sri Lanka-Suedia;

                                 —

                                 articolul 5 din Acordul Sri Lanka-Regatul Unit.

                     (c)

                     Siguranța:

                                 —

                                 articolul 7 din Acordul Sri Lanka-Austria;

                                 —

                                 articolul 7 din Acordul Sri Lanka-Belgia;

                                 —

                                 articolul 10 din Acordul Sri Lanka-Cipru;

                                 —

                                 articolul 7 din Acordul Sri Lanka-Republica Cehă;

                                 —

                                 articolul 4 din Acordul Sri Lanka-Danemarca;

                                 —

                                 articolul 7 din Acordul Sri Lanka-Grecia;

                                 —

                                 articolul 7 din Acordul Sri Lanka-Polonia;

                                 —

                                 articolul 4 din Acordul Sri Lanka-Suedia.

         ANEXA 3

            LISTA CELORLALTE STATE MENȚIONATE LA ARTICOLUL 2 DIN PREZENTUL ACORD

                     (a)

                     Republica Islanda (în temeiul Acordului privind Spațiul Economic European);

                     (b)

                     Principatul Liechtenstein (în temeiul Acordului privind Spațiul Economic European);

                     (c)

                     Regatul Norvegiei (în temeiul Acordului privind Spațiul Economic European);

                     (d)

                     Confederația Elvețiană (în temeiul Acordului dintre Comunitatea Europeană și Confederația Elvețiană privind transportul aerian).


title: Decizia Comisiei din 17 decembrie 2009 de stabilire, pentru Republica Cehă, Ungaria și Slovenia, a soldului final care urmează a fi plătit sau recuperat la încheierea programului în cazul programelor tranzitorii de dezvoltare rurală finanțate de Fondul European de Orientare și Garantare Agricolă (FEOGA) [notificată cu numărul C(2009) 10032]

text:
               19.12.2009

               RO

               Jurnalul Oficial al Uniunii Europene

               L 338/95

      DECIZIA COMISIEI

   din 17 decembrie 2009
   de stabilire, pentru Republica Cehă, Ungaria și Slovenia, a soldului final care urmează a fi plătit sau recuperat la încheierea programului în cazul programelor tranzitorii de dezvoltare rurală finanțate de Fondul European de Orientare și Garantare Agricolă (FEOGA)
   [notificată cu numărul C(2009) 10032]
   (Numai textele în limbile cehă, maghiară și slovenă sunt autentice)
   (2009/984/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 27/2004 al Comisiei din 5 ianuarie 2004 de stabilire a normelor tranzitorii de aplicare a Regulamentului (CE) nr. 1257/1999 al Consiliului în ceea ce privește finanțarea de către FEOGA, secțiunea Garantare, a măsurilor de dezvoltare rurală pentru Republica Cehă, Estonia, Cipru, Letonia, Lituania, Ungaria, Malta, Polonia, Slovenia și Slovacia (1), în special articolul 3 alineatul (4),
   având în vedere Regulamentul (CE) nr. 1260/1999 al Consiliului din 21 iunie 1999 de stabilire a dispozițiilor generale cu privire la fondurile structurale (2), în special articolul 32 alineatul (3),
   având în vedere Regulamentul (CE) nr. 1257/1999 al Consiliului din 17 mai 1999 privind sprijinul pentru dezvoltare rurală acordat din Fondul European de Orientare și Garantare Agricolă (FEOGA) (3), în special articolul 47 alineatul (3),
   după consultarea Comitetului pentru fondurile agricole,
   întrucât:

               (1)

               Pe baza conturilor anuale prezentate de Republica Cehă, Ungaria și Slovenia referitoare la cheltuielile din domeniul măsurilor de dezvoltare rurală, însoțite de informațiile solicitate, conturile agențiilor de plăți menționate la articolul 6 alineatul (2) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (4) au fost închise pentru exercițiile financiare 2005 (5), 2006 (6), 2007 (7) și 2008 (8). Deciziile de închidere aferente au fost adoptate.

               (2)

               Agențiile de plăți din Republica Cehă, Ungaria și Slovenia responsabile cu programele tranzitorii de dezvoltare rurală pentru perioada 2004-2006 au depus declarația de cheltuieli finală și cererea de plată finală înainte de 15 octombrie 2008; astfel, prin deciziile de închidere a conturilor menționate anterior se închid toate cheltuielile din cadrul programului.

               (3)

               În conformitate cu dispozițiile articolului 32 alineatul (3) din Regulamentul (CE) nr. 1260/1999, plățile totale combinate efectuate în legătură cu programul înaintea plății soldului final nu trebuie să depășească 95 % din angajamentul comunitar pentru programul respectiv.

               (4)

               În ceea ce privește cheltuielile din domeniul dezvoltării rurale menționate la articolul 3 alineatul (4) din Regulamentul (CE) nr. 27/2004, soldul final care urmează a fi plătit sau recuperat se calculează pe baza ultimei decizii de închidere a conturilor și pe baza informațiilor suplimentare furnizate de Republica Cehă, Ungaria și Slovenia în conformitate cu considerentul 5 de mai jos.

               (5)

               În vederea încheierii programelor tranzitorii de dezvoltare rurală, statelor membre în cauză li s-a solicitat să furnizeze informații privind datoriile restante legate de aceste programe. Datele privind datoriile au fost verificate și luate în considerare de Comisie la calcularea soldului final.

               (6)

               Deoarece Estonia, Cipru, Letonia, Lituania, Malta, Polonia și Slovacia nu au depus declarațiile de cheltuieli finale și cererile de plată finale până la 15 octombrie 2008, propunerea de încheiere a programelor respective trebuie prezentată într-o decizie viitoare.

               (7)

               În conformitate cu articolul 30 alineatul (2) din Regulamentul (CE) nr. 1290/2005, prezenta decizie nu aduce atingere unor decizii ulterioare ale Comisiei privind excluderea de la finanțarea comunitară a cheltuielilor care nu au fost efectuate în conformitate cu normele comunitare,

         ADOPTĂ PREZENTA DECIZIE:
   Articolul 1
   Sumele din soldul final care, în temeiul prezentei decizii, poate fi recuperat de la fiecare stat membru sau plătit acestuia în domeniul măsurilor de dezvoltare rurală aplicabile în Republica Cehă, Ungaria și Slovenia sunt stabilite în anexă.
   Articolul 2
   În ceea ce privește conturile agențiilor de plăți ale statelor membre în domeniul măsurilor de dezvoltare rurală aplicabile în Estonia, Cipru, Letonia, Lituania, Malta, Polonia și Slovacia, încheierea programului tranzitoriu de dezvoltare rurală va face obiectul unei decizii viitoare.
   Articolul 3
   Prezenta decizie se adresează Republicii Cehe, Republicii Ungare și Republicii Slovenia.

      Adoptată la Bruxelles, 17 decembrie 2009.

            Pentru Comisie

         Mariann FISCHER BOEL

            Membru al Comisiei

      (1)  JO L 5, 9.1.2004, p. 36.

      (2)  JO L 161, 26.6.1999, p. 1.

      (3)  JO L 160, 26.6.1999, p. 80.

      (4)  JO L 209, 11.8.2005, p. 1.

      (5)  JO L 118, 3.5.2006, p. 20 și JO L 122, 11.5.2007, p. 47.

      (6)  JO L 122, 11.5.2007, p. 41.

      (7)  JO L 139, 29.5.2008, p. 25.

      (8)  JO L 111, 5.5.2009, p. 35.

      ANEXĂ

         Programele ITDR: Cheltuieli declarate pentru perioada 2000-2006, sold final și dezangajarea cofinanțării UE

                  (EUR)

                     Noi state membre:

                     CZ

                     HU

                     SI

                     Cheltuieli declarate pentru perioada 2004-2008

                  A

                  Suma totală angajată pentru program

                  542 800 000,00

                  602 300 000,00

                  281 600 000,00

                  B

                  Cheltuieli eligibile efectuate de statul membru până la 15.10.2008

                  542 799 982,00

                  602 096 646,00

                  282 041 275,00

                  C

                  Cheltuieli închise anual

                  2004

                  2005

                  145 160 224,00

                  37 272 434,19

                  73 638 853,19

                  2006

                  176 481 317,23

                  296 024 258,77

                  118 941 385,27

                  2007

                  188 407 840,07

                  178 498 827,76

                  88 853 612,73

                  2008

                  32 399 539,50

                  90 290 537,46

                  607 424,53

                  Cheltuieli totale închise pentru perioada 2004-2008

                  542 448 920,80

                  602 086 058,18

                  282 041 275,72

                     Sold final și dezangajarea cofinanțării UE (situația la momentul închiderii)

                  D

                  Cheltuieli eligibile totale (suma cea mai mică: B sau C)

                  542 448 920,80

                  602 086 058,18

                  282 041 275,00

                  E

                  Minus: sume recuperate de statul membru ca urmare a neregulilor, care trebuie deduse din soldul final

                  249 112,34

                  1 352 932,08

                  2 438 683,32

                  F

                  Cheltuielile eligibile totale care urmează a fi rambursate (D-E)

                  542 199 808,46

                  600 733 126,10

                  279 602 591,68

                  G

                  Minus: Avansuri achitate deja

                  86 848 000,00

                  96 368 000,00

                  45 056 000,00

                  H

                  Minus: Plăți intermediare deja efectuate

                  428 812 000,00

                  475 817 000,00

                  222 464 000,00

                  I

                  Plată sau recuperare a soldului final net (F-G-H)

                  26 539 808,46

                  28 548 126,10

                  12 082 591,68


title: 2010/284/: Decizia Consiliului din 19 ianuarie 2010 privind existența unui deficit excesiv în Republica Cehă

text:
               21.5.2010

               RO

               Jurnalul Oficial al Uniunii Europene

               L 125/36

         DECIZIA CONSILIULUI
   din 19 ianuarie 2010
   privind existența unui deficit excesiv în Republica Cehă
   (2010/284/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (7) coroborat cu articolul 126 alineatul (13),
   având în vedere propunerea Comisiei,
   având în vedere observațiile prezentate de Republica Cehă,
   întrucât:

               (1)

               În conformitate cu articolul 126 alineatul (1) din Tratatul privind funcționarea Uniunii Europene, statele membre trebuie să evite deficitele publice excesive.

               (2)

               Pactul de stabilitate și creștere are la bază obiectivul unor finanțe publice solide ca mijloc de consolidare a condițiilor pentru stabilitatea prețurilor și pentru o creștere susținută și durabilă, care să contribuie la crearea de locuri de muncă.

               (3)

               Procedura de deficit excesiv (PDE) prevăzută la articolul 126 din Tratatul privind funcționarea Uniunii Europene, clarificată prin Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (1) (care face parte din Pactul de stabilitate și creștere) prevede adoptarea unei decizii privind existența unui deficit excesiv. Regulamentul (CE) nr. 1467/97 stabilește de asemenea dispoziții de punere în aplicare a articolului 104 din Tratatul de instituire a Comunității Europene, care a devenit articolul 126 din Tratatul privind funcționarea Uniunii Europene. Protocolul privind procedura de deficit excesiv anexat la Tratatul privind funcționarea Uniunii Europene prevede dispoziții suplimentare referitoare la punerea în aplicare a PDE. Regulamentul (CE) nr. 479/2009 al Consiliului (2) stabilește norme și definiții detaliate pentru aplicarea dispozițiilor protocolului menționat.

               (4)

               Reforma din 2005 a Pactului de stabilitate și creștere a căutat să-i întărească eficacitatea și bazele economice, precum și să protejeze sustenabilitatea finanțelor publice pe termen lung. Obiectivul acesteia l-a constituit garantarea faptului că situația economică și bugetară este pe deplin luată în considerare în toate etapele PDE. Astfel, Pactul de stabilitate și creștere constituie cadrul care sprijină politicile guvernamentale pentru o revenire rapidă la poziții bugetare solide ținând cont de situația economică.

               (5)

               Articolul 104 alineatul (5) din Tratatul de instituire a Comunității Europene, care a devenit articolul 126 alineatul (5) din Tratatul privind funcționarea Uniunii Europene, prevede obligația Comisiei de a adresa Consiliului un aviz în cazul în care aceasta consideră că într-un stat membru există sau poate să apară un deficit excesiv. Luând în considerare raportul său întocmit în conformitate cu articolul 104 alineatul (3) din Tratatul de instituire a Comunității Europene, care a devenit articolul 126 alineatul (3) din Tratatul privind funcționarea Uniunii Europene, și avizul emis de Comitetul economic și financiar în conformitate cu articolul 104 alineatul (4) din Tratatul de instituire a Comunității Europene, care a devenit articolul 126 alineatul (4) din Tratatul privind funcționarea Uniunii Europene, Comisia a concluzionat că în Republica Cehă există un deficit excesiv. În consecință, Comisia a transmis Consiliului un aviz în acest sens cu privire la Republica Cehă, la 11 noiembrie 2009 (3).

               (6)

               Articolul 126 alineatul (6) din Tratatul privind funcționarea Uniunii Europene prevede că Consiliul ar trebui să ia în considerare orice eventuale observații ale statului membru în cauză, înainte de a decide, pe baza unei evaluări globale, dacă există sau nu un deficit excesiv. În cazul Republicii Cehe, evaluarea globală conduce la concluziile expuse în prezenta decizie.

               (7)

               Conform datelor comunicate de autoritățile cehe în octombrie 2009, se preconizează că nivelul deficitului public al Republicii Cehe va atinge 6,6 % din PIB în 2009, fiind astfel cu mult peste valoarea de referință de 3 % din PIB. Pe baza previziunilor serviciilor Comisiei din toamna anului 2009, depășirea preconizată a valorii de referință poate fi considerată excepțională în sensul tratatului și al Pactului de stabilitate și creștere. În special, aceasta este, printre altele, consecința unei încetiniri semnificative a creșterii economice în sensul dispozițiilor tratatului și ale Pactului de stabilitate și creștere. Conform previziunilor serviciilor Comisiei din toamna anului 2009, în comparație cu creșterea pozitivă de 2,5 % înregistrată în 2008, PIB-ul real va sădea cu 4,8 % în 2009, reflectând în mare parte impactul crizei economice mondiale. În timp ce deficitul global a început să crească abia în 2008, deteriorarea structurală începuse mai devreme, încă din timpul în care economia se afla într-o conjunctură favorabilă. Pe de altă parte, depășirea preconizată a valorii de referință nu poate fi considerată temporară, deoarece conform previziunilor serviciilor Comisiei din toamna anului 2009 deficitul public va ajunge la 5,5 % din PIB în 2010 și, în condițiile menținerii politicilor actuale, la 5,7 % din PIB în 2011. Previziunea ține cont de efectul măsurilor pentru combaterea crizei care vor fi încă în vigoare în 2010 (două măsuri care reprezintă aproximativ 0,7 % din PIB sunt permanente), precum și de pachetul de consolidare fiscală pentru 2010 adoptat de autoritățile cehe în octombrie 2009. Criteriul deficitului prevăzut de tratat nu este îndeplinit.

               (8)

               Conform datelor comunicate de autoritățile cehe în octombrie 2009, datoria publică brută rămâne mult sub valoarea de referință de 60 % din PIB și se preconizează că se va situa la nivelul de 35,5 % din PIB în 2009. Conform previziunilor serviciilor Comisiei din toamna anului 2009, se preconizează că ponderea datoriei va crește rapid, atingând astfel 44 % din PIB în 2011, în condițiile menținerii politicilor actuale.

               (9)

               În conformitate cu articolul 2 alineatul (4) din Regulamentul (CE) nr. 1467/97, „factorii relevanți” pot fi luați în considerare în etapele care conduc la adoptarea deciziei Consiliului privind existența unui deficit excesiv în conformitate cu articolul 126 alineatul (6) din Tratatul privind funcționarea Uniunii Europene numai dacă este îndeplinită dubla condiție ca deficitul să rămână apropiat de valoarea de referință și ca depășirea valorii de referință să fie temporară. Această dublă condiție nu este îndeplinită în cazul Republicii Cehe. Prin urmare, în etapele care conduc la adoptarea prezentei decizii nu sunt luați în considerare factorii relevanți,

         ADOPTĂ PREZENTA DECIZIE:
   Articolul 1
   În urma unei evaluări globale rezultă că în Republica Cehă există un deficit excesiv.
   Articolul 2
   Prezenta decizie se adresează Republicii Cehe.

      Adoptată la Bruxelles, 19 ianuarie 2010.

            Pentru Consiliu

            Președintele

         E. SALGADO

      (1)  JO L 209, 2.8.1997, p. 6.

      (2)  JO L 145, 10.6.2009, p. 1.

      (3)  Toate documentele privind PDE pentru Republica Cehă pot fi consultate la următoarea adresă: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Decizia Consiliului, reunit la nivel de șefi de stat sau de guvern din 21 martie 2003 privind modificarea articolului 10.2 din Statutul Sistemului European al Băncilor Centrale și al Băncii Centrale Europene

text:
Anunţ juridic important

|

32003D0223

Official Journal L 083 , 01/04/2003 P. 0066 - 0068 Ediţie specială în limba cehă Chapter 01 Volume 04 P. 294  - 296 Ediţie specială în limba estonă Chapter 01 Volume 04 P. 294  - 296 Ediţie specială în limba maghiară Chapter 01 Volume 04 P. 294  - 296 Ediţie specială în limba lituaniană Chapter 01 Volume 04 P. 294  - 296 Ediţie specială în limba letonă Chapter 01 Volume 04 P. 294  - 296 Ediţie specială în limba malteză Chapter 01 Volume 04 P. 294  - 296 Ediţie specială în limba polonă Chapter 01 Volume 04 P. 294  - 296 Ediţie specială în limba slovacă Chapter 01 Volume 04 P. 294  - 296 Ediţie specială în limba slovenă Chapter 01 Volume 04 P. 294  - 296

		20030321Decizia Consiliului, reunit la nivel de șefi de stat sau de guverndin 21 martie 2003privind modificarea articolului 10.2 din Statutul Sistemului European al Băncilor Centrale și al Băncii Centrale Europene(2003/223/CE)CONSILIUL UNIUNII EUROPENE, REUNIT LA NIVEL DE ȘEFI DE STAT SAU DE GUVERN,având în vedere Statutul Sistemului European al Băncilor Centrale și al Băncii Centrale Europene [1] și, în special, articolul 10.6 al acestuia,având în vedere recomandarea Băncii Centrale Europene [2],având în vedere avizul Parlamentului European [3],având în vedere avizul Comisiei [4],întrucât:(1) Extinderea zonei euro va determina o creștere a numărului de membri ai Consiliului Guvernatorilor Băncii Centrale Europene (BCE). Este necesar să se mențină capacitatea Consiliului Guvernatorilor de a lua decizii în mod eficient și în timp util într-o zonă euro extinsă, indiferent de numărul de state membre care adoptă euro. În acest scop, numărul guvernatorilor cu drept de vot trebuie să fie mai mic decât numărul total de guvernatori din Consiliul Guvernatorilor. Un sistem de rotație reprezintă o modalitate echitabilă, eficientă și acceptabilă de atribuire a drepturilor de vot între guvernatorii din Consiliul Guvernatorilor. Un număr de 15 voturi pentru guvernatori permite un echilibru adecvat între, pe de o parte, continuitatea structurii existente care cuprinde o repartizare echilibrată a drepturilor de vot între cei șase membri ai Comitetului Director și ceilalți membri ai Consiliului Guvernatorilor și, pe de altă parte, necesitatea de a asigura eficiența procesului decizional în cadrul unui Consiliu al Guvernatorilor extins în mod semnificativ.(2) Având în vedere numirea lor la nivel european printr-o procedură prevăzută de tratat și rolul acestora în cadrul BCE, a cărei competență acoperă întreaga zonă euro, fiecare membru al Comitetului Director trebuie să își păstreze un vot permanent în cadrul Consiliului Guvernatorilor.(3) Modalitățile de vot în cadrul Consiliului Guvernatorilor se modifică în temeiul articolului 10.6 din statut. Întrucât acest articol vizează doar modificările articolului 10.2 din statut, orice adaptare a modalităților de vot nu are nici un impact în ceea ce privește votarea deciziilor adoptate în conformitate cu articolele 10.3, 10.6 și 41.2 din statut.(4) Cinci principii fundamentale se reflectă în elementele constitutive ale sistemului de rotație ales. Principiul "un membru, un vot", care este principiul decizional esențial al Consiliului Guvernatorilor, continuă să se aplice tuturor membrilor Consiliului Guvernatorilor cu drept de vot. Toți membrii Consiliului Guvernatorilor continuă să participe la ședințele acestuia în mod personal și independent, indiferent dacă au sau nu drept de vot. Sistemul de rotație este solid, în sensul că se poate adapta la orice extindere a zonei euro până la numărul maxim de state membre prevăzut în prezent. În afară de aceasta, sistemul de rotație permite evitarea situațiilor în care acești guvernatori cu drept de vot provin din cadrul băncilor centrale naționale (BCN) ale statelor membre care, privite împreună, sunt percepute ca fiind nereprezentative pentru economia zonei euro în ansamblu. În sfârșit, sistemul de rotație este transparent.(5) Repartizarea guvernatorilor pe grupuri și atribuirea unui anumit număr de voturi acestor grupuri sunt concepute pentru a garanta faptul că acești guvernatori cu drept de vot provin din cadrul BCN ale unor state membre care, privite împreună, sunt reprezentative pentru economia zonei euro în ansamblu. Guvernatorii își exercită dreptul de vot la intervale diferite, în funcție de ponderea relativă a economiei statului membru căruia îi aparține respectiva BCN în cadrul zonei euro. Prin urmare, repartizarea guvernatorilor pe grupuri se face în raport cu poziția ocupată de statul membru căruia îi aparține BCN în cauză în funcție de un indicator cu două componente: dimensiunea cotei statului membru căruia îi aparține respectiva BCN din (i) produsul intern brut total (PIB) la prețul pieței statelor membre care au adoptat euro și din (ii) bilanțul agregat total al instituțiilor financiare monetare (BAT-IFM) ale statelor membre care au adoptat euro. Ponderea economică a unui stat membru, astfel cum se reflectă în PIB-ul acestuia la prețul pieței reprezintă o componentă adecvată, întrucât impactul deciziilor băncii centrale este mai important în statele membre cu economii mai mari decât în cele cu economii mai mici. În același timp, dimensiunea sectorului financiar al unui stat membru are, de asemenea, o importanță deosebită pentru deciziile băncii centrale, întrucât contraponderea în cadrul operațiunilor băncii centrale revine acestui sector. O pondere de 5/6 este atribuită PIB-ului la prețul pieței și o pondere de 1/6 îi este atribuită bilanțului agregat total al IFM. Această alegere a ponderilor este adecvată, întrucât aceasta semnifică faptul că sectorul financiar este reprezentat în mod suficient și semnificativ.(6) Pentru a permite introducerea fără obstacole a sistemului de rotație, instituirea acestuia se realizează în două etape. În prima etapă, guvernatorii sunt repartizați în două grupuri, de îndată ce numărul lor este mai mare de 15. Frecvența exercitării drepturilor de vot ale guvernatorilor repartizați în primul grup nu este mai mică decât frecvența exercitării drepturilor de vot ale celor din al doilea grup. Atunci când un număr semnificativ de noi state membre au intrat în zona euro, respectiv atunci când numărul de guvernatori este mai mare de 21, aceștia sunt repartizați în trei grupuri. În cadrul fiecărui grup, guvernatorii dispun de drept de vot pentru perioade egale de timp. Dispozițiile detaliate de punere în aplicare a celor două principii, precum și orice posibilă decizie de amânare a utilizării sistemului de rotație astfel încât să se evite situația în care guvernatorii din cadrul oricărui grup au o frecvență a exercitării dreptului de vot de 100 % urmează să fie adoptate de către Consiliul Guvernatorilor, care hotărăște cu o majoritate de două treimi a tuturor membrilor săi, cu sau fără drept de vot.(7) Cotele fiecărui stat membru căruia îi aparține BCN în cauză din PIB-ul total la prețul pieței și din bilanțul agregat total al IFM ale statelor membre care au adoptat euro trebuie adaptate de fiecare dată când se modifică PIB-ul total la prețul pieței în conformitate cu articolul 29.3 din statut sau de fiecare dată când crește numărul de guvernatori în cadrul Consiliului Guvernatorilor. Noile cote rezultate în urma modificărilor periodice se aplică din prima zi a anului următor. Atunci când unul sau mai mulți guvernatori devin membri ai Consiliului Guvernatorilor, perioadele de referință utilizate pentru calcularea cotelor statului membru căruia îi aparține BCN în cauză din PIB-ul total la prețul pieței și din bilanțul agregat total al IFM ale statelor membre care au adoptat euro ar trebui să fie identice cu cele utilizate în cadrul ultimei modificări cincinale a cotelor. Noile cote rezultate ca urmare a acestor modificări speciale se aplică din ziua în care guvernatorul sau guvernatorii devin membri ai Consiliului Guvernatorilor. Aceste detalii operaționale sunt reglementate de dispozițiile de punere în aplicare care trebuie adoptate de către Consiliul Guvernatorilor,DECIDE:Articolul 1Statutul Sistemului European al Băncilor Centrale și al Băncii Centrale Europene se modifică după cum urmează:Articolul 10.2 din statut se înlocuiește cu următorul text:"10.2 Fiecare membru al Consiliului Guvernatorilor dispune de un vot. Începând cu data de la care numărul membrilor Consiliului Guvernatorilor devine mai mare de 21, fiecare membru al Comitetului Director dispune de un vot și numărul guvernatorilor cu drept de vot este de 15. Aceste voturi se repartizează și se exercită prin rotație după cum urmează:- începând cu data de la care numărul guvernatorilor devine mai mare de 15 și până când acesta ajunge la 22, guvernatorii sunt repartizați în două grupuri, conform unui clasament în funcție de dimensiunea cotei statului membru căruia îi aparține banca centrală națională din produsul intern brut total la prețul pieței și din bilanțul agregat total al instituțiilor monetare financiare ale statelor membre care au adoptat euro. Cotele din produsul intern brut total la prețul pieței și din bilanțul agregat total al instituțiilor monetare financiare sunt supuse unor ponderări de 5/6 și, respectiv, de 1/6. Primul grup este format din cinci guvernatori și cel de-al doilea din restul guvernatorilor. Frecvența exercitării drepturilor de vot ale guvernatorilor repartizați în primul grup nu este mai mică decât cea a exercitării drepturilor de vot ale guvernatorilor din cel de-al doilea grup. Sub rezerva tezei anterioare, primului grup i se repartizează patru voturi, iar celui de-al doilea unsprezece voturi;- de la data la care numărul guvernatorilor ajunge la 22, guvernatorii sunt repartizați în trei grupuri, în funcție de un clasament care se bazează pe criteriile menționate anterior. Primul grup este alcătuit din cinci guvernatori și i se atribuie patru voturi. Cel de-al doilea grup este alcătuit din jumătate din numărul total de guvernatori, orice fracțiune fiind rotunjită către numărul întreg superior și i se atribuie opt voturi. Cel de-la treilea grup este alcătuit din ceilalți guvernatori și i se atribuie trei voturi;- în cadrul fiecărui grup, guvernatorii dispun de dreptul de vot pentru perioade egale de timp;- pentru calcularea cotelor din produsul intern brut total la prețul pieței, se aplică articolul 29.2. Bilanțul agregat total al instituțiilor monetare financiare se calculează în conformitate cu cadrul statistic aplicabil în Comunitatea Europeană în momentul calculării;- de fiecare dată când se modifică produsul intern brut total la prețul pieței în conformitate cu articolul 29.3 sau de fiecare dată când crește numărul guvernatorilor, mărimea și/sau structura grupurilor se adaptează în conformitate cu principiile menționate mai sus;- Consiliul Guvernatorilor, hotărând cu o majoritate de două treimi a tuturor membrilor săi, cu sau fără drept de vot, ia toate măsurile necesare pentru punerea în aplicare a principiilor menționate anterior și poate decide amânarea utilizării sistemului de rotație până la data la care numărul de guvernatori este mai mare de 18.Dreptul de vot se exercită personal. Prin derogare de la această normă, regulamentul de procedură menționat la articolul 12.3 poate prevedea că membrii Consiliului Guvernatorilor își pot exercita dreptul de vot prin intermediul teleconferinței. De asemenea, regulamentul prevede că un membru al Consiliului Guvernatorilor care nu poate participa la ședințele acestui Consiliu în cursul unei perioade îndelungate, poate numi un membru supleant în calitate de membru al Consiliului Guvernatorilor.Dispozițiile alineatelor anterioare nu aduc atingere dreptului de vot al tuturor membrilor Consiliului Guvernatorilor, cu sau fără drept de vot, în conformitate cu articolele 10.3, 10.6 și 41.2.Cu excepția cazului în care se prevede altfel în prezentul statut, Consiliul Guvernatorilor hotărăște cu majoritatea simplă a membrilor cu drept de vot. În caz de egalitate, președintele are votul decisiv.Pentru ca Consiliul Guvernatorilor să poată vota se stabilește un cvorum de două treimi din membrii cu drept de vot. În cazul în care cvorumul nu este întrunit, președintele poate convoca o ședință extraordinară la care deciziile pot fi adoptate indiferent de cvorum".Articolul 2(1) Prezenta decizie se ratifică de către toate statele membre în conformitate cu normele lor constituționale respective. Instrumentele de ratificare se depun la Guvernul Republicii Italiene.(2) Prezenta decizie intră în vigoare în prima zi a celei de-a doua luni care urmează celei în care instrumentul de ratificare este depus de către ultimul stat membru semnatar care îndeplinește această formalitate.Adoptată la Bruxelles, 21 martie 2003.Pentru Consiliu, reunit la nivel de șefi de stat sau de guvernPreședinteleC. Simitis[1] Statut stabilit prin Protocolul anexat la Tratatul de instituire a Comunității Europene, astfel cum a fost modificat prin Tratatul de la Nisa.[2] JO C 29, 7.2.2003, p. 6.[3] Aviz emis la 13 martie 2003 (nepublicat încă în Jurnalul Oficial).[4] Aviz emis la 21 februarie 2003 (nepublicat încă în Jurnalul Oficial).--------------------------------------------------